<chapter id="introduction">
<title
>Sissejuhatus</title>

<sect1 id="introduction-krita">
<title
>Mis on &krita;?</title>
<para
>&krita;, mis kuulub &koffice;'i koosseisu, võib piltidega teha kõike, mida vaid soovid &mdash; või vähemalt ühel heal päeval võib. Kõik tähendab nii fotode retušeerimist, pilditöötlust kui ka originaalse kunstiteose loomist arvutis täpselt samamoodi, nagu kasutaksid tegelikku värvi ja pintslit, pliiatsit või sulge. &krita; muutub iga päevaga veidike paremaks ja natuke kasulikumaks. Vähemalt meie teeme kõik selle nimel. Meie oleme Adrian, Bart, Boudewijn, Casper, Cyrille, Michael ja Sven. Ka sina võid 'meie' olla &mdash; abistada võib nii kasutajaliidest ilusamaks muutes, kõikvõimalikke ettepanekuid tehes, vigadest teada andes, kasutajasõbralikkust uurides ja hinnates või ka lausa ise programmeerides. </para>
<para
>&krita; on samapalju meie kui teie, kasutajate oma. See peaks pakkuma lõbu, arendama loovust ja ahvatlema eksperimenteerima &mdash; igatahes aga peaks selle kasutamine valmistama naudingut. </para>
</sect1>

<sect1 id="introduction-keyfeatures">
<title
>Põhiomadused</title>

<para
>Kõige tähtsamad omadused, mida &krita; praegu pakub, on järgmised:</para>
<itemizedlist>

<listitem
><para
>Pluginad: Kritat saab pluginatega laiendada. On olemas tööriistade, värviruumide, joonistamisoperatsioonide, filtrite ja KPart-põhised kasutajaliidese pluginad. </para
></listitem>

<listitem
><para
>Skriptid: &krita; juures on võimalik kasutada Pythoni ja Ruby skriptikeelt algselt andmebaasirakenduse Kexi tarbeks loodud skriptikeelte mootori Kross vahendusel. Skriptide kasutamine ühildub PyQt/KDE ja Korundumi kasutamisega graafilise kasutajaliidese elementide lisamiseks.</para
></listitem>

<listitem
><para
>Värvimudelid: &krita; kasutab värvihaldussüsteemi lcms ning ICC profiile importimiseks, eksportimiseks, värvide valimiseks, trükkimiseks, lõikamiseks ja asetamiseks. Saadaval on 8-, 16- ja 32-bitised värviruumid (RGB, CMYK, L*a*b*...) ning värve saab valida värvirattalt, RGB või halltoonide liuguritelt või paletilt.</para
></listitem>

<listitem
><para
>Redigeerimine ja vaatamine: kasutada saab piiramatul hulgal toimingute tagasivõtmist ja uuestitegemist. Kihte ja pilte võib igati lõigata, kopeerida ja asetada, vajaduse korral teisendades valikut ICC profiilide vahendusel. Kuvamisel on toetatud OpenGL. Vaadet võib näidata täisekraanirežiimis, samuti saab seda poolitada. Kasutada saab joonlaudu, pilti võib suurendada ja vähendada, tööala maksimeerimiseks saab soovi korral korraga peita kõik paletiaknad. Saadaval on ka histogrammipalett.</para
></listitem>

<listitem
><para
>Pildid ja kihid: kihte ja terveid pilte võib peegeldada, nihutada, pöörata ja skaleerida, ühest värviruumist teise teisendada, samuti erinevate värviruumide kihte ühendada. Pilte võib lahutada värviruumi kanaliteks.</para
></listitem>

<listitem
><para
>Kihid: kihte saab lisada, eemaldada, grupeerida, lukustada, muuta nähtamatuks või nähtavaks ning järjekorras ümber seada. Lisada võib ka kohandamiskihte (kihte, mis sooritavad teatud filtritoiminguid). Kihte võib salvestata omaette pildina, samuti võib nende värviruumi muuta.</para
></listitem>

<listitem
><para
>Tööriistad: uuendusliku joonistamisoperatsioonide pluginatesüsteemi vahendusel võivad kõik joonistamistööriistad (pintslid, ellips, joon jne.) joonistada nii aliast kui antialiast kasutades, kustutada, pihustada ja nii edasi.</para
></listitem>

<listitem
><para
>Filtrid: &krita; võib teatud filtrite korral operatsioone ka mitme lõimena ette võtta. Filtreid võib eelnevalt vaadelda filtrigaleriis. Arvukate filtrite hulka kuuluvad värviparanduse, teravustamise ja hägustamise, kohrutuse, vihmapiiskade ja veel paljud muud filtrid.</para
></listitem>

<listitem
><para
>Pintslid: kasutada saab GIMP-i pintslikujusid (nii värvilisi kui halltoonis ning ka torupintsleid). Luua võib kohandatud pintsleid isegi tervete kihtide või piltide põhjal. Värvilisi pintsleid saab kasutada ka maskina.</para
></listitem>

</itemizedlist>

<sect2 id="introduction-keyfeatures-colormanagement">
<title
>Värvihaldus</title>
<para
>&krita; üks iseloomulikumaid omadusi on värvihaldus. Kui sead näiteks kaks monitori kõrvuti, märkad sageli, et nad näitavad värve omajagu erinevalt. Isegi valge - ja eriti valge - ei pruugi alati olla ühesugune. Ühel ekraanil võib see olla masendavalt kollaka tooniga, teisel haiglaselt sinakas. Päris harva kohtab ilusat kreemjat piimvalget. Samad sõnad kehtivad paraku skännerite, printerite ja digikaamerate kohta. See tähendab, et kui soovid värve nii ekraanil kui ka trükituna näha korrektselt, sellisena, nagu sina ise neid pildi loomise ajal nägid, tuleb kuskil midagi kompenseerida. </para
><para
>&krita; võib seda sinu eest teha: &krita;s ei ole värv (peaaegu kunagi) kõigest arvude kogum, kus igale värvikanalile vastab pelk arv, vaid arvude kogum koos lisainfoga. See lisainfo sisaldub profiilis: sinu pildil on profiil, skänneril on oma profiil, samuti kaameral ja ekraanil. Infot pildilt ekraanile edastades kontrollitakse profiile ning arvutatakse korrektne värv. See võib mõnikord kaasa tuua veidi aeglasema tegutsemise, aga igal juhul on sul võimalik tegutseda tegelike värvidega, mitte lihtsalt suhteliselt mõttetute RGB triplettidega. </para
><para
>Saadaolevad värviruumid on järgmised: 8-bitiste kanalitega RGB, CMYK, halltoonid ja vesivärvid, 16-bitiste kanalitega RGB, CMYK, halltoonid ja L*a*b, <quote
>half</quote
> RGB ning 32-bitiste murdarvuliste kanalitega RGB (HDR) ja LMS. </para>
</sect2>

<sect2 id="introduction-keyfeatures-imageformats">
<title
>Pildivormingud</title>
<para
>&krita; toetab praegu lisaks omaenda vormingule nii importimiseks kui eksportimiseks järgmisi vorminguid: PNG, TIFF, JPEG, Dicom, XCF, PSD, GIF, BMP, XPM, Targa, RGB ja OpenEXR. Lisaks võib &krita; importida ICO-faile. PSD (Photoshopi failivorming) on toetatud ainult versioonini 6, alates versioonist 7 pole Photoshopi failivorming enam avatud. </para
><para
>Põimitud ICC profiilid ja EXIF-info säilitatakse eksportimisel toetatud failivormingutesse. &krita; enda failivorming salvestab ICC profiili ja EXIF-info. </para>
</sect2>

</sect1>

<sect1 id="introduction-manual">
<title
>Info käsiraamatu kohta</title>
<para
>Me eeldame, et sa juba tead enam-vähem, kuidas töötab &kde; ja sinu operatsioonisüsteem. Esimeses peatükis anname kiirülevaate &krita; huvipakkuvamatest omadustest, järgmistes peatükkides vaatleme neid põhjalikumalt. </para>
<note
><para
>Käsiraamat pole veel kaugeltki valmis. Eespool esitatud üleskutse huvi korral meid abistada laieneb ka käsiraamatule! </para
></note>
<para
>Kui sul on mingeid küsimusi, kommentaare või ettepanekuid, võta palun ühendust dokumentatsiooni hooldajaga aadressil <email
>sanderkoning@kde.nl</email
>. </para>
</sect1>

<sect1 id="introduction-maintainer">
<title
>Info rakenduse hooldaja kohta</title>
<para
>Tere! Mina olen Boudewijn Rempt &mdash; &krita; praegune hooldaja. Ma õppsin keeleteadust, seejärel õppisin ümber andmebaaside arendajaks, töötasin programmeerimiskeele Java kallal ja tudeerisin teoloogiat. Mulle on alati meeldinud joonistada. Küllap märkasid tutvustusest, et minu elus pole olnud kohta asjadele, mis teoreetiliselt peaksid käima käsikäes pildirakenduse arendajaga: matemaatika ning graafikutöö kogemus. See tähendab, et ma ei ole võib-olla mitte kõige parem isik selgitama pilditöötlus- või joonistamisrakenduse kasutamist. Kui leiad mõne vea, ära kõhkle sellest mulle teada andmast aadressil <email
>boud@valdyas.org</email
>. </para>
</sect1>

</chapter>

